ΓΡΑΠΤΗ ΕΡΩΤΗΣΗ P-1395/00

υποβολή: Hans-Peter Mayer (PPE-DE) προς την Επιτροπή

(3 Μαΐου 2000)

Θέμα: Επενδυτικές ενισχύσεις για παραγωγικές ψυκτικές εγκαταστάσεις

Σύμφωνα με την απόφαση της Επιτροπής της 22 Μαρτίου 1994 για τον καθορισμό των κριτηρίων επιλογής για επενδύσεις που αποσκοπούν στη βελτίωση των συνθηκών μεταποίησης και εμπορίας προϊόντων της γεωργίας και της δασοκομίας (94/173/ΕΚ)(1), λαμβάνουν ορισμένοι τομείς που καθορίζονται σε ένα παράρτημα ιδιαίτερη προτεραιότητα, ενώ άλλοι τομείς εξαιρούνται από τις ενισχύσεις.

Από τις επενδυτικές ενισχύσεις εξαιρούνται ρητά σύμφωνα με το παράρτημα αυτής της απόφασης με αριθμό 1.2., 3η παύλα, Επενδύσεις που αφορούν τις ψυκτικές αποθήκες των κατεψυγμένων προϊόντων δι' απλής ή ταχείας ψύξεως, εκτός εάν αυτές είναι αναγκαίες για την κανονική λειτουργία των εγκαταστάσεων μεταποίησης. Αυτό σημαίνει, ότι για ψυκτικές εγκαταστάσεις παραγωγής μπορούν ναπάρξουν επενδυτικές ενισχύσεις.

Με βάση αυτές τιςφιστάμενες επενδυτικές ενισχύσεις δημιουργούνται τακτικά στην πράξη ψυκτικές μονάδες που συνορεύουν με εγκαταστάσεις επεξεργασίας και οι οποίες έχουν δυναμικό ψυκτικής αποθήκευσης, που είναι σημαντικά μεγαλύτερο από ό, τι χρειάζεται και από αυτό το οποίο θα προέκυπτε σύμφωνα με την έννοια και την ανάγκη των ανωτέρω επενδυτικών ενισχύσεων. Αυτές οι μεγάλες πλεονασματικές δυναμικότητες σε επιφάνεια αποθήκευσης χρησιμοποιούνται κατόπιν για εμπορικούς σκοπούς, ως χώροι απλής ψύξης και κατάψυξης για την αποθήκευση εμπορευμάτων άλλων μερών. Λόγω όμως των ενισχύσεων που χορηγούνται, οι οποίες επιτρέπουν μια καλύτερη διαμόρφωση των τιμών, προκύπτει για τις εμπορικές ψυκτικές αποθήκες ένα σημαντικό μειονέκτημα όσον αφορά τον ανταγωνισμό.

Γνωρίζει η Επιτροπή την εν λόγω κατάσταση;

Ποιές ενέργειες προβλέπονται για την άρση αυτής της στρέβλωσης του ανταγωνισμού;

(1) ΕΕ L 79 της 23.3.1994, σελ. 29.

Απάντηση του κ. Fischler εξ ονόματος της Επιτροπής

(24 Μαΐου 2000)

Η τήρηση των κριτηρίων επιλογής για τις επενδύσεις που αφορούν τη βελτίωση των συνθηκών μεταποίησης και εμπορίας γεωργικών προϊόντων σύμφωνα με την απόφαση 94/173/ΕΚ της Επιτροπής, της 22 Μαρτίου 1994, προβλέπεται στην απόφαση της Επιτροπής σχετικά με την έγκριση των ενιαίων εγγράφων προγραμματισμού για τα διαρθρωτικά μέτρα της Κοινότητας που προορίζονται να βελτιώσουν τις συνθήκες μεταποίησης και εμπορίας των γεωργικών προϊόντων.

Στις αιτιολογικές σκέψεις περιλαμβάνεται η ακόλουθηποχρέωση για τα κράτη μέλη: ότι κατά τη διάρκεια της εφαρμογής του ενιαίου εγγράφου προγραμματισμού, το κράτος μέλος εξασφαλίζει ότι τα μεμονωμένα σχέδια τα οποία περιλαμβάνονται σε αυτό πληρούν τα κριτήρια επιλογής για τις επενδύσεις που αφορούν τη βελτίωση των συνθηκών μεταποίησης και εμπορίας των γεωργικών προϊόντων τα οποία ισχύουν επί του παρόντος, κατ'εφαρμογή του άρθρου 8 παράγραφος 1 του κανονισμού (ΕΚ) αριθ. 951/97 του Συμβουλίου της 20 Μαρτίου 1997 για τη βελτίωση των συνθηκών μεταποίησης και εμπορίας των γεωργικών προϊόντων(1).

Η εφαρμογή του καθεστώτος ενίσχυσης από το κράτος μέλος περιλαμβάνει την εξέταση των προτάσεων σχεδίων και την τήρηση των κριτηρίων επιλογής από τις αρχές του κράτους μέλους ή της περιφέρειας.

Εάν η Επιτροπή λάβει πληροφορίες οι οποίες αποδεικνύουν ότι δεν πληρούνται οι εγκεκριμένοι όροι για τη χορήγηση ενίσχυσης, μπορεί να λάβει τα κατάλληλα μέτρα που αναφέρονται στον κανονισμό (ΕΚ) αριθ. 659/199 του Συμβουλίου της 22 Μαρτίου 1999 στον οποίο προβλέπονται οι λεπτομερείς κανόνες εφαρμογής του άρθρου 88 (πρώην άρθρο 93) της συνθήκης ΕΚ(2).

(1) ΕΕ L 142 της 2.6.1997.

(2) ΕΕ L 83 της 27.3.1999.